Diari Oficial de la Generalitat Valenciana


Sumari del DOGV 7409, del 24-11-2014 (2014/10316)

ACORD de 21 de novembre de 2014, del Consell, pel qual es declara l'ocupació urgent dels béns i drets subjectes a l'expedient d'expropiació forçosa de l'Ajuntament de Catarroja, instruït per a l'execució del projecte d'adequació i millora del camí del Port, carril bici i enjardinament fins al port.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7409

Data del DOGV
:   24-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10235


Data del document
:   21-11-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Acord

Descriptors 

:   * Conselleria de Presidència i Agricultura, Pesca, Alimentació i Aigua

ACORD de 21 de novembre de 2014, del Consell, pel qual es declara l'ocupació urgent dels béns i drets subjectes a l'expedient d'expropiació forçosa de l'Ajuntament de Catarroja, instruït per a l'execució del projecte d'adequació i millora del camí del Port, carril bici i enjardinament fins al port. [2014/10242]  
El Consell, en la reunió del dia 21 de novembre de 2014, va adoptar l'acord següent:  
  
Antecedents de fet  
  
Primer. Mitjançant la Resolució número 3400/2010, de 29 de novembre, de l'alcaldia de l'Ajuntament de Catarroja, es va aprovar el projecte d'adequació i millora del camí del Port, carril bici i enjardinament fins al port.  
Segon. Es va formalitzar l'acta de replantejament del projecte, en la qual es va comprovar la realitat geomètrica de les obres i els supòsits bàsics del projecte precisos per a la seua normal execució, i es va constatar la viabilitat d'este projecte en el terreny a expropiar.  
Tercer. La relació concreta i individualitzada dels béns i drets objecte d'expropiació es va aprovar inicialment en sessió plenària de l'Ajuntament de Catarroja de 27 d'abril de 2011 i va ser sotmesa a informació pública durant el termini reglamentari per mitjà d'anunci publicat en el Butlletí Oficial de la Província de València número 116, de 18 de maig de 2011, i en el periòdic local de l'Horta (setmana del 19 al 31.05.2011). La notificació individualitzada a totes les persones interessades es va dur a terme en compliment d'allò que s'ha preceptuat en els articles 18 a 21 de la Llei d'Expropiació Forçosa; articles 17 i 18 del reglament; i article 86 de la Llei 30/1992, de 26 de novembre, de Regim Jurídic de les Administracions Públiques i del Procediment Administratiu Comú.  
Durant el període d'informació pública es van presentar, en temps i forma, al·legacions a la relació dels béns i drets objecte d'expropiació per Miguel Martí Asins, Elodia Casañ Chust i la Diputació Provincial de València. Per acord del Ple de l'Ajuntament de Catarroja de 28 de juliol de 2011 es van desestimar les al·legacions presentades per Miguel Martí Asins i Elodia Casañ Chust, i s'estimaren les al·legacions presentades per la Diputació Provincial de València.  
Quart. El Ple de l'Ajuntament de Catarroja, el 28 de juliol de 2011, va aprovar definitivament la relació dels béns i drets afectats per l'expropiació forçosa per a l'execució del projecte esmentat.  
  
Quint. La sol·licitud d'urgent ocupació dels béns i drets afectats per l'expropiació es va formular en la sessió plenària de l'Ajuntament de Catarroja de 2 d'octubre de 2014, fonamentada en les raons següents, de conformitat amb l'informe emés pels servicis tècnics municipals:  
  
«El projecte d'adequació i millora del camí del Port, carril bici i enjardinament fins al port en el terme municipal de Catarroja, promogut per la Conselleria d'Infraestructures, Territori i Medi Ambient, preveu l'execució d'un carril apte per a bicicletes entre l'estació de ferrocarril i el port de Catarroja.  
Es tracta d'un eix viari que suporta un trànsit intens, tant en la part que discorre pel polígon industrial (entre el ferrocarril València-La Encina i l'autovia V-31), com en el costat situat en l'interior del Parc Natural de l'Albufera; que dóna accés a un centre de formació dependent de la Diputació de València (Escola de Capatassos Agrícoles), al port de Catarroja, a l'àrea de reserva natural del Tancat de la Pipa i a les diverses activitats agrícoles que es desenrotllen en el parc natural.  
  
La coexistència del trànsit de bicicletes i vehicles de motor (transport pesant en el polígon industrial, maquinària agrícola en el parc natural) en una mateixa plataforma genera greus riscos, que s'han traduït ja en accidents, per la qual cosa es considera necessària la realització de l'obra prevista per la Generalitat amb la major urgència a fi de garantir que el trànsit ciclista es desenrotlle en les degudes condicions de seguretat entre l'estació de ferrocarril i el port de Catarroja».  
Sext. Consta implícita la declaració d'utilitat pública i la necessitat d'ocupació dels terrenys afectats per l'aprovació del projecte tècnic esmentat, segons l'acord plenari de l'Ajuntament de Catarroja de 27 d'abril de 2011, i en l'expedient administratiu consta, a més, la retenció de crèdit, d'acord amb el que establix l'article 52.1 de la Llei d'Expropiació Forçosa.  
Sèptim. Queda acreditat que s'ha donat trasllat de la sol·licitud de declaració de la urgent ocupació a les persones interessades els béns de les quals poden resultar afectats per l'esmentada declaració.  
  
Fonaments de dret  
  
I. L'Ajuntament de Catarroja té capacitat jurídica per a acordar l'expropiació dels béns afectats un fi d'utilitat pública o interés social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril.  
II. L'article 94 del text refós de les disposicions legals vigents en matèria de Règim Local, aprovat pel Reial Decret Legislatiu 781/1986, de 18 d'abril, disposa que «les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos als efectes de la seua expropiació forçosa».  
III. L'article 52 de la Llei d'Expropiació Forçosa, i concordants del seu reglament, preveuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi establixen.  
IV. La declaració d'urgent ocupació, que, segons l'article 56 del Reglament d'Expropiació Forçosa, ha d'estar degudament motivada, està justificada en l'antecedent de fet quint.  
V. D'acord amb l'annex I, apartat B.4.3, del Reial Decret 3318/1983, de 25 d'agost, es van traspassar a la Generalitat les competències sobre la declaració d'urgent ocupació dels béns afectats per expropiacions forçoses en expedients instruïts per les corporacions locals. La competència per a formular esta declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 desembre, de la Generalitat, del Consell.  
  
VI. L'acord que declare la urgent ocupació dels béns afectats haurà de publicar-se en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació expropiant, al·legacions només als efectes d'esmenar possibles errors que s'hagen patit al detallar els béns afectats per la urgent ocupació.  
En el present expedient s'han complit totes les prescripcions legals contingudes en les disposicions abans mencionades, i s'ha tramitat el procediment d'acord amb la legislació vigent en la matèria.  
  
Per tot això, i a proposta del conseller de Presidència i Agricultura, Pesca, Alimentació i Aigua, el Consell  
  
  
ACORDA  
  
Declarar l'ocupació urgent dels béns i drets que a continuació s'indiquen, afectats per l'expedient expropiatori instruït per l'Ajuntament de Catarroja per a l'execució del projecte d'adequació i millora del camí del Port, carril bici i enjardinament fins al port.  
  
Contra el present acord, que posa fi a la via administrativa de conformitat amb el que establix l'article 109.c de la Llei 30/1992, de 26 de novembre, les persones interessades, per ser titulars de béns i drets pel procediment d'expropiació forçosa, podran interposar els recursos següents:  
1. Directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'este acord en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, recurs de reposició davant del Consell, en el termini d'un mes comptat des de l'endemà de la notificació o publicació, si és el cas, del present acord en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el recurs potestatiu de reposició.  
En el cas de l'administració promotora del procediment, a l'empara del que establix l'article 44 de la Llei 29/1998, de 13 de juliol, no podrà interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'este acord en el Diari Oficial de la Comunitat Valenciana, es podrà formular requeriment raonat perquè s'anul·le o es revoque el present acord. El requeriment s'entendrà rebutjat si, dins del mes següent a la seua recepció, no s'obtinguera contestació.  
  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 21 de novembre de 2014  
  
El conseller secretari,  
JOSÉ CÍSCAR BOLUFER